УСЛОВИЯ НА „ПРОМОЦИЯ ЧЕРЕН ПЕТЪР 2017 г.“

НА БУЛСАТКОМ ЕАД

Настоящите правила определят условията на провежданата от Булсатком ЕАД, ЕИК: 130408101, със седалище и адрес за кореспонденция: гр. София, р-н Младост, ул. Магнаурска школа No 15, ЗИТ – втори корпус, ет. 4., търговска кампания през периода 20.11.2017 до 26.11.2017 г. вкл. – „ПРОМОЦИЯ ЧЕРЕН ПЕТЪР 2017 г.“

I. Наименование на ПРОМОЦИЯТА: „ПРОМОЦИЯ ЧЕРЕН ПЕТЪР 2017 г.“

II. Срок на промоцията: Предложението по настоящата промоция е валидно за срок от20.11.2017 до 26.11.2017 г.вкл. През този срок лицата, отговарящи на условията по раздел IV, могат да подават заявка за включване към предлаганите от Булсатком услуги при условията на настоящата търговска кампания.

III. Териториален обхват: Промоцията е валидна за територията на Република България.

IV. Кой може да участва: Всяко физическо или юридическо лице, което желае за първи път да стане абонат на Булсатком (нови абонати), както и физически и юридически лица, които ползват вече предлагана от Булсатком услуга, (настоящи абонати). Предложенията за услугата достъп до оптичен интернет важат само за нови абонати или настоящи абонати, които не са ползвали услугата повече от 3 месеца предхождащи срока на кампанията.

V. Условия на промоцията:

5.1. Лице, отговарящо на условията за участие, през срока на промоцията може да подава заявка за достъп до програмен пакет и/или допълнително платените програми и/или достъп до услугата „Оптичен интернет“ и/или до услугата „Мобилен Телефон”, при условията на настоящата промоция, посочени в този раздел.

5.2. Под програмен пакет се разбира набор, определян от Организатора, от телевизионни програми, които са достъпни след заплащане на определена цена за целия пакет, а не за отделните програми, включени в него.

5.3. Под допълнителни платени програми се разбира отделни телевизионни програми, който се предлагат самостоятелно и не са включени в програмни пакети и достъпът до които става след заплащане на цена за съответната телевизионна програма.

5.4. Под услугата „Мобилен Телефон” се разбира услугата „Мобилен телефон“ чрез мобилното приложение Bulsatcom Voice, чрез което могат да осъществяват телефонни разговори с всички мобилни и фиксирани телефонни номера в България, както и с международни мобилни и фиксирани телефони номера. Абонатите/Потребителите могат да осъществяват разговори, да изпращат и получават кратки текстови съобщения.

5.5. През срока на настоящата промоция Организаторът ще предостави на Участник в промоцията търговска отстъпка за достъп до програмен/и пакет/и и/или допълнителни платени програми и/или достъп до услугата „Оптичен интернет“ и/или услугата „Мобилен Телефон”, както са посочени по-долу в съответните Офертни предложения, при кумулативното наличие на следните условия:

1. Участникът заяви достъп до и ползва през целия предплатен период, съобразно Офертните предложения, услугата „Цифрова телевизия” за Стартов или Стандартен или Премиум план по действащите към момента на подаване на заявката цени на Оператора. Това условие на важи за Офертно предложение 2;

2. Участникът предплати определен брой месечни абонаментни такси, както са посочени в съответните Офертни предложения.

5.6. Офертни предложения:

5.6.1. Офертно предложение 1: При предплащане на 12 (дванадесет) месечни абонаментни такси за достъп до допълнително платените програми и програмен пакет, както следва: DiemaXtra ; Sport+HD; Пакет Fusion; Action+; Comedy+; Cinema+, Участникът ще получи 60 % (шестдесет на сто) търговска отстъпка от 12 (дванадесетте) месечни такси за тези допълнителни платени програми. Участникът ще получи също достъп до услугата „Мобилен терефон“ чрез мобилното приложение „Bulsatcom Voice“ без достъп до Мобилен интернет в мрежата на Булсатком за срок от 3 (три) месеца при месечна такса в размер на 0 лева. След изчерпване на включените минути за телефонни разговори в пакета разговорите се тарифират съобразно приложимите цени на минута за разговори към всички мрежи в страната и групи международни разговори по дестинации. С оглед избягване на съмнение, крайната цена, която Участникът трябва да заплати за достъп до включените в Офертното предложение допълнително платени програми и програмен пакет е 98 лв. за 12 месеца.

5.6.2. Офертно предложение 2: При предплащане на 12 (дванадесет) месечни абонаментни такси за достъп до оптичен интернет със скорост 15 Mps наличен в зоните на покритие на оптичен интернет Участникът ще получи 60 % (шестдесет на сто) търговска отстъпка от 12 (дванадесетте) месечни такси за услугата достъп до интернет. Участникът ще получи също достъп до услугата „Мобилен терефон“ чрез мобилното приложение „Bulsatcom Voice“ без достъп до Мобилен интернет в мрежата на Булсатком за срок от 3 (три) месеца при месечна такса в размер на 0 лева. След изчерпване на включените минути за телефонни разговори в пакета разговорите се тарифират съобразно приложимите цени на минута за разговори към всички мрежи в страната и групи международни разговори по дестинации. С оглед избягване на съмнение, крайната цена, която Участникът трябва да заплати за достъп до услугите включени в Офертно предложение 2 е 48 лв. за 12 месеца.

5.6.3. Офертно предложение 3: При предплащане на 12 (дванадесет) месечни абонаментни такси за достъп до допълнително платените програми, както следва:, пакет Fusion; Action+; Comedy+ и предплащане на 6 (шест) месечни такси за достъп до програмните пакети „Старт”, Участникът ще получи 64 % ( шестдесет и четири на сто) търговска отстъпка от 12 (осемнадесетте), респ. 6 (шестте) месечни такси. Участникът ще получи също достъп до услугата оптичен интернет със скорост 15 Mps наличен в зоните на покритие на оптичен интернет, както и достъп до услугата„Мобилен терефон“ чрез мобилното приложение „Bulsatcom Voice“ без достъп до Мобилен интернет в мрежата на Булсатком за срок от 3 (три) месеца при месечна такса в размер на 0 лева. След изчерпване на включените минути за телефонни разговори в пакета разговорите се тарифират съобразно приложимите цени на минута за разговори към всички мрежи в страната и групи международни разговори по дестинациии. С оглед избягване на съмнение, крайната цена, която Участникът трябва да заплати за достъп до включените в Офертно предложение 3 услуги е 78 лв. за 12, респ. 6 месеца.

5.6.4. Офертно предложение 4: При предплащане на 12 (дванадесет) месечни абонаментни такси за достъп до програмен пакет Fusion, Участникът ще получи 60 % (шестдесет и две на сто) търговска отстъпка от 12 (дванадесетте) месечни такси. Участникът ще получи също достъп до услугата „Мобилен терефон“ чрез мобилното приложение „Bulsatcom Voice“ без достъп до Мобилен интернет в мрежата на Булсатком за срок от 3 (три) месеца при месечна такса в размер на 0 лева. След изчерпване на включените минути за телефонни разговори в пакета разговорите се тарифират съобразно приложимите цени на минута за разговори към всички мрежи в страната и групи международни разговори по дестинациии. С оглед избягване на съмнение, крайната цена, която Участникът трябва да заплати за достъп до включените в Офертното предложение програмни пакети е 24 лв. за 12 месеца.

5.6.6. Офертно предложение 5: При предплащане на 12 (дванадесет) месечни абонаментни такси за достъп до услугата „Цифрова телевизия“, предлагана от Организатора – основен: пакет – Старт, Стандарт,Премиум, участникът ще получи 16 % (шестнадесет на сто) търговска отстъпка от 12 (дванадесетте) месечни такси за съответната услуга.

5.7 С оглед избягване на съмнение, в броя на месечните абонаментни такси, които следва да се предплатят в съответните Офертни предложения по т. 5.6, не се включва абонаментната такса за текущия период за съответната допълнително платена програма и/или програмен пакет, респ. услуга, както е посочен този период в Общите условия на индивидуалните договори, сключвани с крайните потребители на електронни съобщителни услуги, предоставяни от Булсатком ЕАД, ако такава такса се дължи.

5.8 С оглед на факта, че допълнителните платени програми и програмни пакети се явяват допълнение към основната услуга на Организатора „Достъп до цифрова телевизия”, за да има достъп до програмния пакет и/или допълнително платените програми за целия предплатен период, всеки Участник следва да има активна услугата „достъп до цифрова телевизия” за Стартов, Стандартен или Премиум пакет за предплатения период. С оглед избягване на всякакво съмнение, ползването и достъпа до програмните пакети и/или допълнително платените програми, предмет на промоционалните условия, е под условие, че през предплатения период, абонатът ползва и заплаща допълнително, самостоятелно и достъп до минимум Стартов,Стандартен или Премиум пакет при стандартните условия и цени на Оператора. Настоящото условие не важи за Офертно предложение 2.

5.9. В случай че през промоционалния срок на ползване на услугата (дванадесетте предплатени месеца) „Оптичен интернет” Потребителят желае да премине на по-висока скорост от предлаганата в Офертните предложения, последният следва да предплати изцяло сумата за желаната от него по-високата скорост за времето от заявяване на по-високата скорост до изтичане на 12 (дванадесет) месечния промоционален срок.

5.10. Абонатът заплаща всички други такси съобразно действащите към момента на сключване на договора му ценоразпис на Организатора.

6. Предложението за подаване на заявка за съответната услуга е валидно само ако има техническа възможност за доставка на тези услуги. С оглед избягване на всякакво съмнение, в случай на отправена заявка от страна на лице, отговарящо на условията за участие в тази промоция, за ползване на дадена услуга и след направена проверка за техническа възможност за доставяне на услугата, на която се установи невъзможност за доставка на заявената услуга, Организаторът може да откаже да сключи договор с абоната като това няма да се тълкува като неизпълнение на негово задължение.

7. Операторът предоставя и монтира оборудване в зависимост от избраната от абоната услуга, което се посочва в съответния индивидуален договор.

8. Лицата могат да ползват и допълнителните услуги, които предоставя Булсатком по цени, обявени към датата на заявяване на ползването на допълнителната услугата.

9. Лицата, имащи право на участие могат да направят своята заявка за включване във всички офиси на Булсатком на територията на страната, както и на посочените телефони за връзка на интернет страницата на Булсатком [www.bulsat.com](http://www.bulsat.com).

10. За всички останали въпроси, свързани с отношенията между Булсатком и неговите абонати се прилагат разпоредбите на индивидуалните договори, които участниците сключват, Общите условия на индивидуалните договори, сключвани с крайните потребители на електронни съобщителни услуги, предоставяни от Булсатком ЕАД, Общите условия на „Булсатком“ ЕАД за услугата „Мобилен телефон“ през мобилното приложение „Bulsatcom Voice”, достъпни във всеки офис и на интернет страницата на Булсатком и съответното българско законодателство.

11. Настоящите Условия са достъпни за Абонатите във всеки офис на Булсатком ЕАД в страната и на интернет страницата на Оператора [www.bulsat.com](http://www.bulsat.com).

С подписа си в индивидуалния договор участникът декларира, че се е съгласява с настоящите Общи условия.